(આપણા દેશની પ્રજામાં ભોળપણ અને અંધશ્રદ્ધાનું પ્રમાણ ઘણું વધારે છે. નવાઈની વાત તો એ છે કે ભણેલા માણસો પણ અંધશ્રદ્ધાથી ઘેરાયેલા જોવામાં આવે છે, કારણ કે એમના હૃદયમાં શુદ્ધ તત્વજ્ઞાનનો દીપક પ્રગટ નથી થયો. આવા પ્રકારના માણસોને આપણા દેશમાં અનેક પાખંડીઓ ચમત્કારનાં બહાનાં નીચે ધૂતી રહ્યા છે, ધર્મનાં બહાનાં નીચે અધર્મનું આચરણ કરનારા સાધુ, બાવા કે ભૂવાઓને પ્રોત્સાહન આપવાની જરૂર નથી અને એમને ઉઘાડા પાડવાની જરૂર છે.)